erhwenkuo/poetry-chinese-zhtw huggingface dataset:
送浙東德師侍禦罷府西歸
作者：陸龜蒙（唐）

王謝遺蹤玉籍仙，三年閑上鄂君船。詩懷白閣僧吟苦，芙蓉散盡西歸去，唯有山陰九萬箋。
送羊振文先輩往桂陽歸覲
作者：陸龜蒙（唐）

風雅先生去一麾，過庭才子趣歸期。讓王門外開帆葉，靈均精魄如能問，又得千年賈傅詞。
襲美留振文宴龜蒙抱病不赴猥示倡和因次韻酬謝
作者：陸龜蒙（唐）

綺席風開照露晴，只將茶荈代雲觥。繁弦似玉紛紛碎，
和襲美重送圓載上人歸日本國
作者：陸龜蒙（唐）

老思東極舊巖扉，卻待秋風泛舶歸。曉梵陽烏當石磬，遙想到時思魏闕，只應遙拜望斜暉。
和襲美褚家林亭
作者：陸龜蒙（唐）

一陣西風起浪花，繞欄杆下散瑤華。高窗曲檻仙侯府，若知方外還如此，不要秋乘上海槎。
歸雁
作者：陸龜蒙（唐）

北走南徵象我曹，天涯迢遞翼應勞。似悲邊雪音猶苦，時人不問隨陽意，空拾欄邊翡翠毛。
王先輩草堂
作者：陸龜蒙（唐）

松徑隈雲到靜堂，杏花臨澗水流香。身從亂後全家隱，何如聖代彈冠出，方朔曾為漢侍郎。
傷越
作者：陸龜蒙（唐）

越溪自古好風煙，盜束兵纏已半年。訪戴客愁隨水遠，早晚山川盡如故，清吟閑上鄂君船。
新定陪太守一百五夜南館玩月
作者：陸龜蒙（唐）

風雨教春處處傷，一宵雲盡見滄浪。全無片燭侵光彩，卻嫌殷浩南樓夕，一帶秋聲入恨長。
中元夜寄道侶二首
作者：陸龜蒙（唐）

學餌霜茸骨未輕，每逢真夕夢還清。丁甯獨受金妃約，須臾枕上桐窗曉，露壓千枝滴滴聲。橘齋風露已清餘，東郭先生病未除。孤枕易為蛩破夢，唯羨羽人襟似水，平持旄節步空虛。
寄懷華陽道士
作者：陸龜蒙（唐）

華陽門外五芝生，餐罷愁君入杳冥。遙夜獨棲還有夢，醮後幾時歸紫閣，別來終日誦黃庭。閑教辨藥僮名甲，深沈穀響含疏磬，片段嵐光落畫屏。休採古書探禹穴，架上黑椽長褐穩，案頭丹篆小符靈。霓軒入洞齊初月，凝神密室多生白，敘事聯編盡殺青。匝地山川皆暗寫，翠壁上吟朝複暮，暖雲邊臥醉還醒。倚身長短裁筇杖，常思近圃看栽杏，擬借鄰峰伴采苓。掩樹半扉晴靄靄，蟾魄幾應臨蕙帳，漁竿猶尚枕楓汀。銜煙細草無端綠，初征漢棧宜飛檄，待破燕山好勒銘。六轡未收千里馬，合在深崖齊散術，自求滄海點流萍。頻拋俗物心還爽，
朝退
作者：李適之（唐）

朱門長不閉，親友恣相過。年今將半百，不樂複如何。
罷相作
作者：李適之（唐）

避賢初罷相，樂聖且銜杯。為問門前客，今朝幾個來。
題漢州西湖
作者：房管（唐）

高流纏峻隅，城下緬丘墟。決渠信浩蕩，潭島成江湖。結宇依回渚，水中信可居。三伏氣不蒸，四達暑自徂。同人千里駕，鄰國五馬車。月出共登舟，風生隨所如。舉麾指極浦，欲極更盤紆。繚繞各殊致，夜盡情有餘。遭亂意不開，即理還暫祛。安得長晤語，使我憂更除。
詠方圓動靜
作者：李泌（唐）

方如行義，圓如用智。動如逞才，靜如遂意。
長歌行
作者：李泌（唐）

天覆吾，地載吾，天地生吾有意無。不然絕粒昇天衢，一丈夫兮一丈夫，千生氣志是良圖。請君看取百年事，
奉和聖制中和節曲江宴百僚
作者：李泌（唐）

風俗時有變，中和節惟新。軒車雙闕下，宴會曲江濱。金石何鏗鏘，簪纓亦紛綸。皇恩降自天，品物感知春。慈恩匝寰瀛，歌詠同君臣。。
奉和聖制，重陽賜會聊示所懷
作者：李泌（唐）

大唐造昌運，品物荷時成。乘秋逢令節，錫宴觀群情。俯臨秦山川，高會漢公卿。。未追赤松子，且泛黃菊英。賡歌聖人作，海內同休明。
句
作者：李泌（唐）

青青東門柳，歲晏複憔悴。良弓摧折久，誰識是龍韜。旋沫翻成碧玉池，添酥散出琉璃眼。
享太廟樂章：廣運舞
作者：郭子儀（唐）

於赫皇祖，昭明有融。惟文之德，惟武之功。河海靜謐，車書混同。虔恭孝饗，穆穆玄風。
享太廟樂章：保大舞
作者：郭子儀（唐）

於穆文考，聖神昭彰。簫勺群慝，含光遠方。萬物茂遂，九夷賓王。愔愔雲韶，德音不忘。
翰林中送獨孤二十七起居罷職出院
作者：白居易（唐）

碧落留雲住，青冥放鶴還。銀臺向南路，從此到人間。
重尋杏園
作者：白居易（唐）

忽憶芳時頻酩酊，卻尋醉處重裴回。杏花結子春深後，誰解多情又獨來。
曲江獨行
作者：白居易（唐）

獨來獨去何人識，廄馬朝衣野客心。閑愛無風水邊坐，楊花不動樹陰陰。
同李十一醉憶元九
作者：白居易（唐）

花時同醉破春愁，醉折花枝當酒籌。忽憶故人天際去，計程今日到涼州。
同錢員外題絕糧僧巨川
作者：白居易（唐）

三十年來坐對山，唯將無事化人間。齋時往往聞鐘笑，一食何如不食閑。
絕句代書贈錢員外
作者：白居易（唐）

欲尋秋景閑行去，君病多慵我興孤。可惜今朝山最好，強能騎馬出來無。
晚秋有懷鄭中舊隱
作者：白居易（唐）

天高風嫋嫋，鄉思繞關河。寥落歸山夢，殷勤採蕨歌。病添心寂寞，愁入鬢蹉跎。晚樹蟬鳴少，秋階日上多。長閑羨雲鶴，久別愧煙蘿。其奈丹墀上，君恩未報何。
禁中九日對菊花酒憶元九
作者：白居易（唐）

賜酒盈杯誰共持，宮花滿把獨相思。相思只傍花邊立，盡日吟君詠菊詩。
送王十八歸山，寄題仙遊寺
作者：白居易（唐）

曾於太白峰前住，數到仙遊寺裡來。黑水澄時潭底出，惆悵舊遊那複到，菊花時節羨君回。
答張籍，因以代書
作者：白居易（唐）

憐君馬瘦衣裘薄，許到江東訪鄙夫。今日正閑天又暖，可能扶病暫來無。
曲江早春
作者：白居易（唐）

曲江柳條漸無力，杏園伯勞初有聲。可憐春淺遊人少，好傍池邊下馬行。
見元九悼亡詩，因以此寄
作者：白居易（唐）

夜淚暗銷明月幌，春腸遙斷牡丹庭。人間此病治無藥，唯有楞伽四卷經。
寒食夜
作者：白居易（唐）

無月無燈寒食夜，夜深猶立暗花前。忽因時節驚年幾，四十如今欠一年。
杏園花落時招錢員外同醉
作者：白居易（唐）

花園欲去去應遲，正是風吹狼藉時。近西數樹猶堪醉，半落春風半在枝。
重題西明寺牡丹
作者：白居易（唐）

往年君向東都去，曾歎花時君未回。今年況作江陵別，
同錢員外禁中夜直
作者：白居易（唐）

宮漏三聲知半夜，好風涼月滿松筠。此時閑坐寂無語，藥樹影中唯兩人。
禁中夜作，書與元九
作者：白居易（唐）

心緒萬端書兩紙，欲封重讀意遲遲。五聲宮漏初鳴夜，一點窗燈欲滅時。
八月十五日夜禁中獨直，對月憶元九
作者：白居易（唐）

銀臺金闕夕沉沉，獨宿相思在翰林。三五夜中新月色，猶恐清光不同見，江陵卑濕足秋陰。
寄陳式五兄
作者：白居易（唐）

年來白髮兩三莖，憶別君時髭未生。惆悵料君應滿鬢，當初是我十年兄。
庾順之以紫霞綺遠贈，以詩答之
作者：白居易（唐）

千里故人心鄭重，一端香綺紫氛氳。開緘日映晚霞色，不如縫作合歡被，寤寐相思如對君。
送元八歸鳳翔
作者：白居易（唐）

莫道岐州三日程，其如風雪一身行。與君況是經年別，暫到城來又出城。
雨雪放朝，因懷微之
作者：白居易（唐）

歸騎紛紛滿九衢，放朝三日為泥塗。不知雨雪江陵府，今日排衙得免無。
詠懷
作者：白居易（唐）

歲去年來塵土中，眼看變作白頭翁。如何辦得歸山計，兩頃村田一畝宮。
聞微之江陵臥病以大通中散碧腴垂雲膏寄之因題四韻
作者：白居易（唐）

已題一帖紅消散，又封一合碧雲英。憑人寄向江陵去，到時想得君拈得，枕上開看眼暫明。
酬錢員外雪中見寄
作者：白居易（唐）

松雪無塵小院寒，閉門不似住長安。煩君想我看心坐，報導心空無可看。
重酬錢員外
作者：白居易（唐）

雪中重寄雪山偈，問答殷勤四句中。本立空名緣破妄，若能無妄亦無空。
獨酌憶微之
作者：白居易（唐）

獨酌花前醉憶君，與君春別又逢春。惆悵銀盃來處重，不曾盛酒勸閒人。
微之宅殘牡丹
作者：白居易（唐）

殘紅零落無人賞，雨打風摧花不全。諸處見時猶悵望，況當元九小亭前。
新磨鏡
作者：白居易（唐）

衰容常晚櫛，秋鏡偶新磨。一與清光對，方知白髮多。鬢毛從幻化，心地付頭陀。任意渾成雪，其如似夢何。
感發落
作者：白居易（唐）

昔日愁頭白，誰知未白衰。眼看應落盡，無可變成絲。
八月十五日夜聞崔大員外翰林獨直對酒玩月因懷禁中清景偶題是詩
作者：白居易（唐）

秋月高懸空碧外，仙郎靜玩禁闈間。歲中唯有今宵好，遙聞獨醉還惆悵，不見金波照玉山。
酬王十八見寄
作者：白居易（唐）

秋思太白峰頭雪，晴憶仙遊洞口雲。未報皇恩歸未得，慚君為寄北山文。
立春日酬錢員外曲江同行見贈
作者：白居易（唐）

下直遇春日，垂鞭出禁闈。兩人攜手語，十裡看山歸。柳色早黃淺，水文新綠微。風光向晚好，車馬近南稀。機盡笑相顧，不驚鷗鷺飛。
和錢員外青龍寺上方望舊山
作者：白居易（唐）

舊峰松雪舊溪雲，悵望今朝遙屬君。共道使臣非俗吏，南山莫動北山文。
宴周皓大夫光福宅
作者：白居易（唐）

何處風光最可憐，妓堂階下砌臺前。軒車擁路光照地，野人不敢求他事，唯借泉聲伴醉眠。
晚秋夜
作者：白居易（唐）

碧空溶溶月華靜，月裡愁人吊孤影。花開殘菊傍疏籬，凝情不語空所思，風吹白露衣裳冷。
惜牡丹花二首
作者：白居易（唐）

惆悵階前紅牡丹，晚來唯有兩枝殘。明朝風起應吹盡，夜惜衰紅把火看。寂寞萎紅低向雨，離披破豔散隨風。晴明落地猶惆悵，何況飄零泥土中。
答元奉禮同宿見贈
作者：白居易（唐）

相逢俱歎不閑身，直日常多齋日頻。曉鼓一聲分散去，明朝風景屬何人。
答馬侍禦見贈
作者：白居易（唐）

謬入金門侍玉除，煩君問我意何如。蟠木詎堪明主用，淺薄求賢思自代，嵇康莫寄絕交書。
上巳日恩賜曲江宴會即事
作者：白居易（唐）

賜歡仍許醉，此會興如何。翰苑主恩重，曲江春意多。花低羞豔妓，鶯散讓清歌。共道昇平樂，元和勝永和。
夜惜禁中桃花，因懷錢員外
作者：白居易（唐）

前日歸時花正紅，今夜宿時枝半空。坐惜殘芳君不見，風吹狼藉月明中。
和錢員外早冬玩禁中新菊
作者：白居易（唐）

禁署寒氣遲，孟冬菊初坼。新黃間繁綠，爛若金照碧。仙郎小隱日，心似陶彭澤。秋憐潭上看，日慣籬邊摘。今來此地賞，野意潛自適。金馬門內花，玉山峰下客。寒芳引清句，吟玩煙景夕。賜酒色偏宜，握蘭香不敵。淒淒百卉死，歲晚冰霜積。唯有此花開，殷勤助君惜。
答劉戒之早秋別墅見寄
作者：白居易（唐）

涼風木槿籬，暮雨槐花枝。並起新秋思，為得故人詩。避地鳥擇木，升朝魚在池。城中與山下，喧靜暗相思。
涼夜有懷
作者：白居易（唐）

念別感時節，早蛩聞一聲。風簾夜涼入，露簟秋意生。燈盡夢初罷，月斜天未明。暗凝無限思，起傍藥闌行。
秋思
作者：白居易（唐）

病眠夜少夢，閑立秋多思。寂寞餘雨晴，蕭條早寒至。鳥棲紅葉樹，月照青苔地。何況鏡中年，又過三十二。
禁中聞蛩
作者：白居易（唐）

悄悄禁門閉，夜深無月明。西窗獨暗坐，滿耳新蛩聲。
秋蟲
作者：白居易（唐）

切切暗窗下，喓喓深草裡。秋天思婦心，雨夜愁人耳。
贈別宣上人
作者：白居易（唐）

上人處世界，清淨何所似。似彼白蓮花，在水不著水。性真悟泡幻，行潔離塵滓。修道來幾時，身心俱到此。嗟餘牽世網，不得長依止。離念與碧雲，秋來朝夕起。
春夜喜雪，有懷王二十二
作者：白居易（唐）

夜雪有佳趣，幽人出書帷。微寒生枕蓆，輕素對階墀。坐罷楚弦曲，起吟班扇詩。明宜滅燭後，淨愛褰簾時。窗引曙色早，庭銷春氣遲。山陰應有興，不臥待徽之。
酬和元九東川路詩十二首：駱口驛舊題詩
作者：白居易（唐）

拙詩在壁無人愛，鳥汙苔侵文字殘。唯有多情元侍禦，繡衣不惜拂塵看。
酬和元九東川路詩十二首：南秦雪
作者：白居易（唐）

往歲曾為西邑吏，慣從駱口到南秦。三時雲冷多飛雪，仍賴愁猿寒不叫，若聞猿叫更愁人。
酬和元九東川路詩十二首：山枇杷花二首
作者：白居易（唐）

萬重青嶂蜀門口，一樹紅花山頂頭。春盡憶家歸未得，低紅如解替君愁。葉如裙色碧綃淺，花似芙蓉紅粉輕。若使此花兼解語，推囚禦史定違程。
酬和元九東川路詩十二首：江樓月
作者：白居易（唐）

嘉陵江曲曲江池，明月雖同人別離。一宵光景潛相憶，今朝共語方同悔，不解多情先寄詩。
酬和元九東川路詩十二首：亞枝花
作者：白居易（唐）

山郵花木似平陽，愁殺多情驄馬郎。還似昇平池畔坐，低頭向水自看妝。
酬和元九東川路詩十二首：江上笛
作者：白居易（唐）

江上何人夜吹笛，聲聲似憶故園春。此時聞者堪頭白，況是多愁少睡人。
酬和元九東川路詩十二首：嘉陵夜有懷二首
作者：白居易（唐）

露濕牆花春意深，西廊月上半床陰。憐君獨臥無言語，唯我知君此夜心。不明不暗朧朧月，不暖不寒慢慢風。獨臥空床好天氣，平明閒事到心中。
酬和元九東川路詩十二首：夜深行
作者：白居易（唐）

百牢關外夜行客，三殿角頭宵直人。莫道近臣勝遠使，其如同是不閑身。
酬和元九東川路詩十二首：望驛臺
作者：白居易（唐）

靖安宅裡當窗柳，望驛臺前撲地花。兩處春光同日盡，居人思客客思家。
酬和元九東川路詩十二首：江岸梨花
作者：白居易（唐）

梨花有思緣和葉，一樹江頭惱殺君。最似孀閨少年婦，白妝素袖碧紗裙。
答謝家最小偏憐女
作者：白居易（唐）

嫁得梁鴻六七年，耽書愛酒日高眠。雨荒春圃唯生草，誰知厚俸今無分，枉向秋風吹紙錢。
答騎馬入空臺
作者：白居易（唐）

君入空臺去，朝往暮還來。我入泉臺去，泉門無複開。鰥夫仍系職，稚女未勝哀。寂寞鹹陽道，家人覆墓回。
答山驛夢
作者：白居易（唐）

入君旅夢來千里，閉我幽魂欲二年。莫忘平生行坐處，後堂階下竹叢前。
和元九與呂二同宿話舊感贈
作者：白居易（唐）

見君新贈呂君詩，憶得同年行樂時。爭入杏園齊馬首，聞道秋娘猶且在，至今時複問微之。
憶元九
作者：白居易（唐）

渺渺江陵道，相思遠不知。近來文卷裡，半是憶君詩。
蕭員外寄新蜀茶
作者：白居易（唐）

蜀茶寄到但驚新，渭水煎來始覺珍。滿甌似乳堪持玩，況是春深酒渴人。
寄上大兄
作者：白居易（唐）

秋鴻過盡無書信，病戴紗巾強出門。獨上荒臺東北望，日西愁立到黃昏。
病中哭金鑾子
作者：白居易（唐）

豈料吾方病，翻悲汝不全。臥驚從枕上，扶哭就燈前。有女誠為累，無兒豈免憐。病來才十日，養得已三年。慈淚隨聲迸，悲腸遇物牽。故衣猶架上，殘藥尚頭邊。送出深村巷，看封小墓田。莫言三裡地，此別是終天。
寄內
作者：白居易（唐）

條桑初綠即為別，柿葉半紅猶未歸。不如村婦知時節，解為田夫秋擣衣。
病氣
作者：白居易（唐）

自知氣發每因情，情在何由氣得平。若問病根深與淺，此身應與病齊生。
歎元九
作者：白居易（唐）

不入城門來五載，同時班列盡官高。何人牢落猶依舊，唯有江陵元士曹。
眼暗
作者：白居易（唐）

早年勤倦看書苦，晚歲悲傷出淚多。眼損不知都自取，千藥萬方治不得，唯應閉目學頭陀。
得袁相書
作者：白居易（唐）

穀苗深處一農夫，面黑頭斑手把鋤。何意使人猶識我，就田來送相公書。
病中作
作者：白居易（唐）

病來城裡諸親故，厚薄親疏心總知。唯有蔚章於我分，深於同在翰林時。
感化寺見元九、劉三十二題名處
作者：白居易（唐）

微之謫去千餘裡，太白無來十一年。今日見名如見面，塵埃壁上破窗前。
遊悟貞寺回山下別張殷衡
作者：白居易（唐）

世緣未了治不得，孤負青山心共知。愁君又入都門去，即是紅塵滿眼時。
村居寄張殷衡
作者：白居易（唐）

金氏村中一病夫，生涯濩落性靈迂。唯看老子五千字，聞君欲發江東去，能到茅庵訪別無。
病中得樊大書
作者：白居易（唐）

荒村破屋經年臥，寂絕無人問病身。唯有東都樊著作，至今書信尚殷勤。
開元九詩書卷
作者：白居易（唐）

紅箋白紙兩三束，半是君詩半是書。經年不展緣身病，今日開看生蠹魚。
晝臥
作者：白居易（唐）

抱枕無言語，空房獨悄然。誰知盡日臥，非病亦非眠。
夜坐
作者：白居易（唐）

庭前盡日立到夜，燈下有時坐徹明。此情不語何人會，時複長籲一兩聲。
暮立
作者：白居易（唐）

黃昏獨立佛堂前，滿地槐花滿樹蟬。大抵四時心總苦，就中腸斷是秋天。
有感
作者：白居易（唐）

絕弦與斷絲，猶有卻續時。唯有衷腸斷，應無續得期。
答友問
作者：白居易（唐）

似玉童顏盡，如霜病鬢新。莫驚身頓老，心更老於身。
村夜
作者：白居易（唐）

霜草蒼蒼蟲切切，村南村北行人絕。獨出前門望野田，月明蕎麥花如雪。
聞蟲
作者：白居易（唐）

暗蟲唧唧夜綿綿，況是秋陰欲雨天。猶恐愁人暫得睡，聲聲移近臥床前。
寒食夜有懷
作者：白居易（唐）

寒食非長非短夜，春風不熱不寒天。可憐時節堪相憶，何況無燈各早眠。
贈內
作者：白居易（唐）

漠漠暗苔新雨地，微微涼露欲秋天。莫對月明思往事，損君顏色減君年。
得錢舍人書問眼疾
作者：白居易（唐）

春來眼暗少心情，點盡黃連尚未平。唯得君書勝得藥，開緘未讀眼先明。
還李十一馬
作者：白居易（唐）

傳語李君勞寄馬，病來唯著杖扶身。縱擬強騎無出處，卻將牽與趁朝人。
九日寄行簡
作者：白居易（唐）

摘得菊花攜得酒，繞村騎馬思悠悠。下邽田地平如掌，何處登高望梓州。
夜坐
作者：白居易（唐）

斜月入前楹，迢迢夜坐情。梧桐上階影，蟋蟀近床聲。曙傍窗間至，秋從簟上生。感時因憶事，不寢到雞鳴。
村居二首
作者：白居易（唐）

田園莽蒼經春早，籬落蕭條盡日風。若問經過談笑者，不過田舍白頭翁。門閉仍逢雪，廚寒未起煙。貧家重寥落，半為日高眠。
早春
作者：白居易（唐）

雪散因和氣，冰開得暖光。春銷不得處，唯有鬢邊霜。
和夢遊春詩一百韻
作者：白居易（唐）

昔君夢遊春，夢遊仙山曲。怳若有所遇，似愜平生欲。因尋菖蒲水，漸入桃花穀。到一紅樓家，愛之看不足。池流渡清泚，草嫩蹋綠蓐。門柳暗全低，簷櫻紅半熟。轉行深深院，過盡重重屋。烏龍臥不驚，青鳥飛相逐。漸聞玉佩響，始辨珠履躅。遙見窗下人，娉婷十五六。霞光抱明月，蓮豔開初旭。縹緲雲雨仙，氛氳蘭麝馥。風流薄梳洗，時世寬妝束。袖軟異文綾，裾輕單絲縠。裙腰銀線壓，梳掌金筐蹙。帶襭紫蒲萄，袴花紅石竹。凝情都未語，付意微相矚。眉斂遠山青，鬟低片雲綠。帳牽翡翠帶，被解鴛鴦襆。秀色似堪餐，穠華如可掬。半卷錦頭席，斜鋪繡腰褥。朱唇素指勻，粉汗紅綿撲。心驚睡易覺，夢斷魂難續。籠委獨棲禽，劍分連理木。存誠期有感，誓志貞無黷。京洛八九春，未曾花裡宿。壯年徒自棄，佳會應無複。鸞歌不重聞，鳳兆從茲蔔。韋門女清貴，裴氏甥賢淑。羅扇夾花燈，金鞍攢繡轂。既傾南國貌，遂坦東床腹。劉阮心漸忘，潘楊意方睦。新修履信第，初食尚書祿。九醞備聖賢，八珍窮水陸。秦家重蕭史，彥輔憐衛叔。朝饌饋獨盤，夜醪傾百斛。親賓盛輝赫，妓樂紛曄煜。宿醉才解酲，朝歡俄枕麴。飲過君子爭，令甚將軍酷。酩酊歌鷓鴣，顛狂舞鴝鵒。月流春夜短，日下秋天速。謝傅隙過駒，蕭娘風過燭。全凋蕣花折，半死梧桐禿。暗鏡對孤鸞，哀弦留寡鵠。淒淒隔幽顯，冉冉移寒燠。萬事此時休，百身何處贖。提攜小兒女，將領舊姻族。再入朱門行，一傍青樓哭。櫪空無廄馬，水涸失池鶩。搖落廢井梧，荒涼故籬菊。莓苔上幾閣，塵土生琴築。舞榭綴蠨蛸，歌梁聚蝙蝠。嫁分紅粉妾，賣散蒼頭僕。門客思彷徨，家人泣咿噢。心期正蕭索，宦序仍拘局。懷策入崤函，驅車辭郟鄏。逢時念既濟，聚學思大畜。端詳筮仕蓍，磨拭穿楊鏃。始從讎校職，首中賢良目。一拔侍瑤墀，再升紆繡服。誓酬君王寵，願使朝廷肅。密勿奏封章，清明操憲牘。鷹韝中病下，豸角當邪觸。糾謬靜東周，申冤動南蜀。危言詆閽寺，直氣忤鈞軸。不忍曲作鉤，乍能折為玉。捫心無愧畏，騰口有謗讟。只要明是非，何曾虞禍福。車摧太行路，劍落酆城獄。襄漢問修途，荊蠻指殊俗。謫為江府掾，遣事荊州牧。趨走謁麾幢，喧煩視鞭樸。簿書常自領，縲囚每親鞫。竟日坐官曹，經旬曠休沐。宅荒渚宮草，馬瘦畬田粟。薄俸等涓毫，微官同桎梏。月中照形影，天際辭骨肉。鶴病翅羽垂，獸窮爪牙縮。行看須間白，誰勸杯中綠。時傷大野麟，命問長沙鵩。夏梅山雨漬，秋瘴江雲毒。巴水白茫茫，楚山青簇簇。吟君七十韻，是我心所蓄。既去誠莫追，將來幸前勖。欲除憂惱病，當取禪經讀。須悟事皆空，無令念將屬。請思遊春夢，此夢何閃倏。豔色即空花，浮生乃焦穀。良姻在嘉偶，頃克為單獨。入仕欲榮身，須臾成黜辱。合者離之始，樂兮憂所伏。愁恨僧祇長，歡榮剎那促。覺悟因傍喻，迷執由當局。膏明誘暗蛾，陽焱奔痴鹿。貪為苦聚落，愛是悲林麓。水蕩無明波，輪回死生輻。塵應甘露灑，垢待醍醐浴。障要智燈燒，魔須慧刀戮。外燻性易染，內戰心難衄。法句與心王，期君日三複。
王昭君二首
作者：白居易（唐）

滿面胡沙滿鬢風，眉銷殘黛臉銷紅。愁苦辛勤憔悴盡，如今卻似畫圖中。漢使卻回憑寄語，黃金何日贖蛾眉。君王若問妾顏色，莫道不如宮裡時。
從軍行
作者：杜頠（唐）

秋草馬蹄輕，角弓持弦急。去為龍城候，正值胡兵襲。軍氣橫大荒，戰酣日將入。長風金鼓動，白露鐵衣濕。四起愁邊聲，南轅時佇立。斷蓬孤自轉，寒雁飛相及。萬裡雲沙漲，平川冰霰溢。夜聞漢使歸，獨向刀環泣。
故絳行
作者：杜頠（唐）

君不見銅鞮觀，數裡城池已蕪漫。君不見h6祁宮，一代繁華皆共絕，九原唯望塚累累。
少年行三首
作者：李嶷（唐）

十八羽林郎，戎衣侍漢王。臂鷹金殿側，挾彈玉輿傍。馳道春風起，陪游出建章。侍獵長楊下，承恩更射飛。塵生馬影滅，箭落雁行稀。薄暮隨天仗，聯翩入瑣闈。玉劍膝邊橫，金盃馬上傾。朝遊茂陵道，夜宿鳳凰城。豪吏多猜忌，無勞問姓名。
淮南秋夜呈周侃
作者：李嶷（唐）

天淨河漢高，夜閑砧杵發。清秋忽如此，離恨應難歇。風亂池上萍，露光竹間月。與君共遊處，勿作他鄉別。
林園秋夜作
作者：李嶷（唐）

林臥避殘暑，白雲長在天。賞心既如此，對酒非徒然。月色遍秋露，竹聲兼夜泉。涼風懷袖裡，茲意與誰傳。
讀前漢外戚傳
作者：李嶷（唐）

人錄尚書事，家臨禦路傍。鑿池通渭水，避暑借明光。印綬妻封邑，軒車子拜郎。寵因宮掖裡，勢極必先亡。
春怨
作者：崔亙（唐）

夜盡夢初驚，紗窗早霧明。曉妝脂粉薄，春服綺羅輕。妾有今朝恨，君無舊日情。愁來理弦管，皆是斷腸聲。
古歌二首
作者：蔣維翰（唐）

美人怨何深，含情倚金閣。不嚬複不語，紅淚雙雙落。美人閉紅燭，獨坐裁新錦。頻放剪刀聲，夜寒知未寢。
春夜裁縫
作者：蔣維翰（唐）

珠箔因風起，飛蛾入最能。不教人夜作，方便殺明燈。
春女怨
作者：蔣維翰（唐）

白玉堂前一樹梅，今朝忽見數花開。兒家門戶尋常閉，春色因何入得來。
怨歌
作者：蔣維翰（唐）

百尺珠樓臨狹斜，新妝能唱美人車。皆言賤妾紅顏好，要自狂夫不憶家。
小山歌
作者：萬楚（唐）

人說淮南有小山，淮王昔日此登仙。城中雞犬皆飛去，不知金石變長年，謾在人間戀攜手。君能舉帆至淮南，憶記來時魂悄悄，想見仙山眾峰小。今日長歌思不堪，
題江潮莊壁
作者：萬楚（唐）

田家喜秋熟，歲晏林葉稀。禾黍積場圃，楂梨垂戶扉。野閑犬時吠，日暮牛自歸。時複落花酒，茅齋堪解衣。
詠簾
作者：萬楚（唐）

玳瑁昔稱華，玲瓏薄絳紗。鉤銜門勢曲，節亂水紋斜。日弄長飛鳥，風搖不卷花。自當分內外，非是為驕奢。
茱萸女
作者：萬楚（唐）

山陰柳家女，九日採茱萸。複得東鄰伴，雙為陌上姝。插枝著高髻，結子置長裾。作性常遲緩，非關詫丈夫。平明折林樾，日入返城隅。俠客要羅袖，行人挑短書。蛾眉自有主，年少莫踟躕。
五日觀妓
作者：萬楚（唐）

西施謾道浣春紗，碧玉今時鬥麗華。眉黛奪將萱草色，誰道五絲能續命，卻令今日死君家。
驄馬
作者：萬楚（唐）

金絡青驄白玉鞍，長鞭紫陌野遊盤。朝驅東道塵恆滅，君能一飲長城窟，為報天山行路難。
題情人藥欄
作者：萬楚（唐）

斂眉語芳草，何許太無情。正見離人別，春心相向生。
河上逢落花
作者：萬楚（唐）

河水浮落花，花流東不息。應見浣紗人，為道長相憶。
甯王山池
作者：範朝（唐）

水勢臨階轉，峰形對路開。槎從天上得，石是海邊來。瑞草分叢種，祥花間色栽。舊傳詞賦客，唯見有鄒枚。
題石甕寺
作者：範朝（唐）

勝境宜長望，遲春好散愁。關連四塞起，河帶八川流。複磴承香閣，重巖映彩樓。為臨溫液近，偏美聖君遊。
田家
作者：楊顏（唐）

小園足生事，尋勝日傾壺。蒔蔬利於鬻，才青摘已無。四鄰依野竹，日夕採其枯。田家心適時，春色遍桑榆。
後庭怨
作者：王諲（唐）

君不見紅閨少女端正時，夭夭桃李仙容姿。幸得君王憐巧笑，披香殿裡薦蛾眉。蛾眉雙雙人共進，長信宮門閉不開，昭陽歌吹風送來。夢中魂魄猶言是，獨立每看斜日盡，孤眠直至殘燈死。秋日聞蟲翡翠簾，傳聞紈扇恩未歇，預想蛾眉上初月。如君貴偽不貴真，
夜坐看搊箏
作者：王諲（唐）

調箏夜坐燈光裡，卻掛羅帷露纖指。朱弦一一聲不同，應是石家金穀裡，流傳未滿洛陽城。
長信怨
作者：王諲（唐）

飛燕倚身輕，爭人巧笑名。生君棄妾意，增妾怨君情。日落昭陽壁，秋來長信城。寥寥金殿裡，歌吹夜無聲。
閨情
作者：王諲（唐）

日暮裁縫歇，深嫌氣力微。才能收篋笥，懶起下簾帷。怨坐空然燭，愁眠不解衣。昨來頻夢見，夫婿莫應知。
十五夜觀燈
作者：王諲（唐）

暫得金吾夜，通看火樹春。停車傍明月，走馬入紅塵。妓雜歌偏勝，場移舞更新。應須盡記取，說向不來人。
除夜
作者：王諲（唐）

今歲今宵盡，明年明日催。寒隨一夜去，春逐五更來。氣色空中改，容顏暗裡回。風光人不覺，已著後園梅。
聞漏
作者：王嶽靈（唐）

建禮含香處，重城待漏臣。徐聞傳鳳詔，曉唱辨雞人。銀箭殘將盡，銅壺漏更新。催籌當午夜，移刻及三辰。杳杳從天遠，泠泠出禁頻。直疑殘漏曙，肅肅對鉤陳。
送沈芳謁李觀察求仕進
作者：周萬（唐）

往日長安路，歡遊不惜年。為貪盧女曲，用盡沈郎錢。身老方投刺，途窮始著鞭。猶聞有知己，此去不徒然。
句
作者：李日知（唐）

所願暫知居者樂，無使時稱主者勞。
句
作者：趙仁奬（唐）

令乘驄馬去，丞脫繡衣來。
句
作者：郭廷謂（唐）

魂逐東流水，墳依獨坐山。
句
作者：韋青（唐）

三代掌綸誥，一身能唱歌。
句
作者：尉遲匡（唐）

明月飛出海，黃河流上天。
句
作者：尉遲匡（唐）

芙蓉初出水，桃李忽無言。
句
作者：尉遲匡（唐）

夜夜月為青塚鏡，年年雪作黑山花。
句
作者：何涓（唐）

雁影數行秋半逢，漁歌一聲夜深發。
句
作者：杜偉（唐）

忽睹邢武辭，泠其金石備。
句
作者：申堂構（唐）

霜添柏樹冷，氣拂桂林寒。
句
作者：周願（唐）

八十年前棠樹陰，竟陵太守公先人。
句
作者：苐五琦（唐）

陰天聞斷雁，夜浦送歸人。
句
作者：顏允南（唐）

誰言百人會，兄弟也沾陪。
句
作者：季廣琛（唐）

刻舟尋已化，彈鋏未酬恩。
句
作者：陳蛻（唐）

夢裡換春秋。
句
作者：衛準（唐）

莫言閒話是閒話，往往事從閒話來。
句
作者：衛準（唐）

何必剃頭為弟子，無家便是出家人。
句
作者：杜鴻漸（唐）

常願追禪理，安能挹化源。
句
作者：李摯（唐）

因緣三紀異，契分四般同。
句
作者：韋綬（唐）

在室愧屋漏。
句
作者：馮戡（唐）

桃花浪裡成龍去，竹葉山頭退鷁飛。
句
作者：韓泰（唐）

庾嶺東邊吏隱州，溪山竹樹亦清幽。
句
作者：盧並（唐）

地靈無俗草，巖靜有仙禽。
句
作者：繆島雲（唐）

白鳥遠行樹，玉虹孤飲潭。
句
作者：繆島雲（唐）

四五片霞生絕壁，兩三行雁過疏鬆。
句
作者：繆島雲（唐）

拋芥子降顛狒狒，折楊枝灑醉猩猩。
句
作者：劉敬之（唐）

山近衡陽雖少雁，水連巴蜀豈無魚。
句
作者：李濤（唐）

水聲長在耳，山色不離門。
句
作者：李濤（唐）

掃地樹留影，拂床琴有聲。
句
作者：李濤（唐）

落日長安道，秋槐滿地花。
句
作者：高元裕（唐）

中丞為國拔賢才，寒俊欣逢藻鑒開。
句
作者：韋澳（唐）

莫將韋監同殷監，錯認容身是保身。
句
作者：王龜（唐）

珠箔卷繁星，金樽瀉月明。
句
作者：李鬱（唐）

身死為修劉稹表，名高因讓陸洿書。
句
作者：詹雄（唐）

塵飛遺恨盡，花落古宮平。
句
作者：詹雄（唐）

紅粉笙歌人代遠，月明陵樹水東流。
句
作者：任濤（唐）

露團沙鶴起，人臥釣船流。
句
作者：劇燕（唐）

只向國門安四海，不離鄉井拜三公。
句
作者：王璘（唐）

芍藥花開菩薩面，棕閭葉散野人頭。
句
作者：李蔚（唐）

虛心纖質雁銜餘，鳳吹龍吟定不如。
句
作者：王枳（唐）

今朝拜貢盈襟淚，不進新芽是進心。
句
作者：鄭賨（唐）

萬蘊千牌次碧牙，縹箋金字間明霞。
句
作者：張塋（唐）

一箭不中鵠，五湖歸釣魚。
句
作者：吳靄（唐）

煙隨紅焰斷，化作白雲飛。
句
作者：陳詠（唐）

隔岸水牛浮鼻渡，傍溪沙鳥點頭行。
句
作者：蔣密（唐）

綺羅因片葉，桃李謾同時。
句
作者：符蒙（唐）

都緣心似水，故以缽為舟。
句
作者：李景遂（唐）

路指丹陽分虎節，心存雙闕戀龍顏。
句
作者：李弘茂（唐）

甜於泉水茶須信，狂似楊花蝶未知。
句
作者：李弘茂（唐）

半窗月在猶煎藥，幾夜燈閑不照書。
句
作者：李平（唐）

至人無夢夢不到，天道惡盈盈有餘。
句
作者：李平（唐）

龍髯已斷嬪嬙老，豹尾不來岐路長。
句
作者：胡元龜（唐）

翻身騰白浪，探爪擢明珠。
句
作者：蔣鉤（唐）

因借夢書過竹寺，學耕秋粟繞茆原。
句
作者：蔣鉤（唐）

芭蕉葉上無愁雨，自是多情聽斷腸。
句
作者：史虛白（唐）

風雨揭卻屋，全家醉不知。
句
作者：夏寶松（唐）

孤猿叫落中巖月，野客吟殘半夜燈。
句
作者：夏寶松（唐）

雁飛南浦砧初斷，月滿西樓酒半醒。
句
作者：夏寶松（唐）

曉來羸駟依前去，目斷遙山數點清。
句
作者：趙慶（唐）

邁古文章金鸑鷟，出群行止玉麒麟。
句
作者：潘天錫（唐）

風便磬聲遠，日斜樓影長。
句
作者：朱勰（唐）

好是晚來香雨裡，擔簦親送綺羅人。
句
作者：齊鎬（唐）

蓮中花更好，雲裡月常新。
句
作者：黃可（唐）

天下傳將舞馬賦，門前迎得跨驢賓。
句
作者：高元矩（唐）

硯貯寒泉碧，庭堆敗葉紅。
句
作者：高元矩（唐）

燕掠琴絃穿靜院，吏收詩草下閒庭。
句
作者：陳貺（唐）

年年聞爾者，未有不傷情。
句
作者：陳貺（唐）

出得風塵者，合知岐路人。
句
作者：陳貺（唐）

拂榻燈未來，開門月先入。
句
作者：陳貺（唐）

忽生雲是匣，高以月為臺。
句
作者：陳貺（唐）

入夜雖無傷物意，嚮明還有動人心。
句
作者：趙休（唐）

金莖來白露，玉宇起清風。
句
作者：庸仁傑（唐）

紅旆渡江霞蘸水，青蛇出匣雪侵衣。
句
作者：庸仁傑（唐）

雲散便凝千里望，日斜長佔半城陰。
句
作者：庸仁傑（唐）

只住此山甯有意，向來求佛本無心。
句
作者：邵拙（唐）

萬國不得雨，孤雲猶在山。
句
作者：毛炳（唐）

先生不在此，千載只空山。
句
作者：陳德誠（唐）

建水舊傳劉夜坐，螺川新有夏江城。
句
作者：陳甫（唐）

一雨洗殘暑，萬家生早涼。
句
作者：陳甫（唐）

暮鳥歸巢急，寒牛下隴遲。
句
作者：陳甫（唐）

算吟千百首，方得兩三聯。
句
作者：陳甫（唐）

清時不作登龍客，綠鬢閑梳傍草堂。
句
作者：徐融（唐）

淮船分蟻隊，江市聚蠅聲。
句
作者：高若拙（唐）

人間不見月，天外自分明。
句
作者：皮光業（唐）

燒平樵路出，潮落海山高。
句
作者：皮光業（唐）

行人折柳和輕絮，飛燕銜泥帶落花。
句
作者：屠瓌智（唐）

輕身都是義，殉主始為忠。
句
作者：元德昭（唐）

滿堂羅綺兼朱紫，四代兒孫奉老翁。
句
作者：林無隱（唐）

雪消二月江湖闊，花發千山道路香。
句
作者：楊義方（唐）

海邊紅日半離水，天外暖風輕到花。
句
作者：楊義方（唐）

雨聲鞭自禁門出，一簇人從天上來。
句
作者：王廷珪（唐）

十字水中分島嶼，數重花外見樓臺。
句
作者：歐陽彬（唐）

無錢將乞樊知客，名紙生毛不為通。
句
作者：歐陽彬（唐）

桑柘殘陽裡，兒孫落葉中。
句
作者：李堯夫（唐）

向外疑無地，其中別有天。
句
作者：李堯夫（唐）

方外共推為道友，關中獨自佔詩家。
句
作者：李堯夫（唐）

炎暑鬱蒸無處避，涼風訊息幾時來。
句
作者：石文德（唐）

月沈湘浦冷，花謝漢宮秋。
句
作者：戴偃（唐）

須把咽喉吞世界，蓋因奢侈致危亡。
句
作者：戴偃（唐）

若須拋卻便拋卻，莫待風高更亦深。
句
作者：張迥（唐）

夜長燈影滅，天繞鶴聲孤。
句
作者：鍾元章（唐）

金筈離弦三尺電，星髇破的一聲雷。
句
作者：楊鳧（唐）

背日流泉生凍早，逆風歸鳥入巢遲。
句
作者：王俊（唐）

勝日登樓望，山川一半春。
句
作者：薛沆（唐）

也知別有風光主，花蕾枝枝似去年。
句
作者：張顗（唐）

金殿聖人看縱筆，玉堂詞客盡裁詩。
句
作者：張林（唐）

菱葉乍翻人採後，芰荷初沒舸行時。
句
作者：盧休（唐）

春寒酒力遲，冉冉生微紅。
句
作者：盧休（唐）

自然草木性，誰祝元化功。
句
作者：盧休（唐）

湓浦風生破膽愁。
句
作者：盧休（唐）

血染劍花明帳幕，三千車馬出漁陽。
句
作者：盧休（唐）

入門堪笑複堪憐，三徑苔荒一釣船。
句
作者：陳嶠（唐）

小橋風月年年事，爭奈潘郎去□何。
句
作者：李範（唐）

清猿啼遠木，白鳥下前灘。
句
作者：李範（唐）

鶴歸秋漢遠，人去草堂空。
句
作者：李範（唐）

雖當南北路，不礙往來人。
句
作者：李範（唐）

釣叟無機沙鳥睡，禪師入定白牛閑。
句
作者：李範（唐）

天涯故友無來信，窗外拒霜空落花。
句
作者：卞震（唐）

雨壁長秋菌，風枝落病蟬。
句
作者：卞震（唐）

老笻搘瘦影，寒木憑吟身。
句
作者：卞震（唐）

詩債到春無處避，離愁因醉暫時無。
句
作者：卞震（唐）

茶香解睡磨鐺煮，山色牽懷著屐登。
句
作者：林楚才（唐）

身閑不恨辭官早，詩好常甘得句遲。
句
作者：孟不疑（唐）

白日故鄉遠，青山佳句中。
句
作者：龎季子（唐）

冥雲生易滿，秋草長難高。
句
作者：郭思（唐）

落星一石幾千年，門外何人扣漢川。
句
作者：盧載（唐）

五千裡地望皆見，七十二峰中最高。
句
作者：鄭翱（唐）

花燒落第眼，雨破到家程。
句
作者：鄭說（唐）

架上紫衣閑不著，案頭金字坐長看。
句
作者：史瑜（唐）

溪從沮水流嶓塚，嶺接青泥入劍天。
句
作者：賀公（唐）

但存方寸地，留與子孫耕。
句
作者：米都知（唐）

小旗村店酒，微雨野塘花。
句
作者：陳秀才（唐）

地偏雲自去，日暮山更深。
句
作者：崔李二生（唐）

恰似傳花人飲散，空拋床下最繁枝。--崔豔魄香魂如有在，還應羞見墮樓人。--李
句
作者：範氏子（唐）

掃葉隨風便，澆花趁日陰。
句
作者：範氏子（唐）

閑雲生不雨，病葉落非秋。
句
作者：臨川小吏（唐）

三月能辭千日醉，一生能得幾回看。
句
作者：韓熙載客（唐）

最是五更留不住，向人枕畔著衣裳。
句
作者：段義宗（唐）

懸心秋夜月，萬裡照鄉關。
句
作者：段義宗（唐）

玉排複道珊瑚殿，金錯危椆翡翠樓。
句
作者：段義宗（唐）

此花不與眾花同，為感高僧護法功。
傷小女
作者：皮日休（唐）

一歲猶未滿，九泉何太深。唯餘卷書草，相對共傷心。
秋江曉望
作者：皮日休（唐）

萬頃湖天碧，一星飛鷺白。此時放懷望，不厭為浮客。
閑夜酒醒
作者：皮日休（唐）

醒來山月高，孤枕群書裡。酒渴漫思茶，山童呼不起。
和魯望風人詩三首
作者：皮日休（唐）

刻石書離恨，因成別後悲。莫言春繭薄，猶有萬重思。鏤出容刀飾，親逢巧笑難。日中騷客佩，爭奈即闌幹。江上秋聲起，從來浪得名。逆風猶掛席，若不會凡情。
古函關
作者：皮日休（唐）

破落古關城，猶能扼帝京。今朝行客過，不待曉雞鳴。
聰明泉
作者：皮日休（唐）

一勺如瓊液，將愚擬望賢。欲知心不變，還似飲貪泉。
史處士
作者：皮日休（唐）

山期須早赴，世累莫遲留。忽遇狂風起，閒心不自由。
芳草渡
作者：皮日休（唐）

溪南越鄉音，古柳渡江深。日晚無來客，閑船系綠陰。
古宮詞三首
作者：皮日休（唐）

樓殿倚明月，參差如亂峰。宮花半夜發，不待景陽鐘。閑騎小步馬，獨繞萬年枝。盡日看花足，君王自不知。玉枕寐不足，宮花空觸簷。梁間燕不睡，應怪夜明簾。
春日陪崔諫議櫻桃園宴
作者：皮日休（唐）

萬樹香飄水麝風，蠟燻花雪盡成紅。夜深歡態狀不得，醉客圖開明月中。
松江早春
作者：皮日休（唐）

松陵清淨雪消初，見底新安恐未如。穩憑船舷無一事，分明數得鱠殘魚。
女墳湖
作者：皮日休（唐）

萬貴千奢已寂寥，可憐幽憤為誰嬌。須知韓重相思骨，直在芙蓉向下消。
泰伯廟
作者：皮日休（唐）

一廟爭祠兩讓君，幾千年後轉清芬。當時盡解稱高義，誰敢教他莽卓聞。
宿木蘭院
作者：皮日休（唐）

木蘭院裡雙棲鶴，長被金鉦聒不眠。今夜宿來還似爾，到明無計夢雲泉。
重題薔薇
作者：皮日休（唐）

濃似猩猩初染素，輕如燕燕欲淩空。可憐細麗難勝日，照得深紅作淺紅。
春夕酒醒
作者：皮日休（唐）

四弦才罷醉蠻奴，醽醁餘香在翠爐。夜半醒來紅蠟短，一枝寒淚作珊瑚。
青門閑泛
作者：皮日休（唐）

青翰虛徐夏思清，愁煙漠漠荇花平。醉來欲把田田葉，盡裹當時醒酒鯖。
木蘭後池三詠：重臺蓮花
作者：皮日休（唐）

欹紅婑媠力難任，每葉頭邊半米金。可得教他水妃見，兩重元是一重心。
木蘭後池三詠：浮萍
作者：皮日休（唐）

嫩似金脂颺似煙，多情渾欲擁紅蓮。明朝擬附南風信，寄與湘妃作翠鈿。
木蘭後池三詠：白蓮
作者：皮日休（唐）

但恐醍醐難並潔，只應薝蔔可齊香。半垂金粉知何似，靜婉臨溪照額黃。
重題後池
作者：皮日休（唐）

細雨闌珊眠鷺覺，鈿波悠漾並鴛嬌。適來會得荊王意，只為蓮莖重細腰。
庭中初植松桂，魯望偶題，奉和次韻
作者：皮日休（唐）

毿毿綠發垂輕露，獵獵丹華動細風。恰似青童君欲會，儼然相向立庭中。
魯望戲題書印囊奉和次韻
作者：皮日休（唐）

金篆方圓一寸餘，可憐銀艾未思渠。不知夫子將心印，印破人間萬卷書。
館娃宮懷古五絕
作者：皮日休（唐）

綺合飄香下太湖，亂兵侵曉上姑蘇。越王大有堪羞處，只把西施賺得吳。鄭妲無言下玉墀，夜來飛箭滿罘罳。越王定指高臺笑，卻見當時金鏤楣。半夜娃宮作戰場，血腥猶雜宴時香。西施不及燒殘蠟，猶為君王泣數行。素襪雖遮未掩羞，越兵猶怕伍員頭。吳王恨魄今如在，只合西施瀨上游。響屟廊中金玉步，採蘋山上綺羅身。不知水葬今何處，溪月彎彎欲效顰。
虎丘寺西小溪閑泛三絕
作者：皮日休（唐）

鼓子花明白石岸，桃枝竹覆翠嵐溪。分明似對天臺洞，應厭頑仙不肯迷。絕壑只憐白羽傲，窮溪唯覺錦鱗痴。更深尚有通樵處，或是秦人未可知。高下不驚紅翡翠，淺深還礙白薔薇。船頭系個松根上，欲待逢仙不擬歸。
天竺寺八月十五日夜桂子
作者：皮日休（唐）

玉顆珊珊下月輪，殿前拾得露華新。至今不會天中事，應是嫦娥擲與人。
釣侶二章
作者：皮日休（唐）

趁眠無事避風濤，一鬥霜鱗換濁醪。驚怪兒童呼不得，盡沖煙雨漉車螯。嚴陵灘勢似雲崩，釣具歸來放石層。煙浪濺篷寒不睡，更將枯蚌點漁燈。
寄同年韋校書
作者：皮日休（唐）

二年疏放飽江潭，水物山容盡足耽。唯有故人憐未替，欲封幹鱠寄終南。
初冬偶作
作者：皮日休（唐）

豹皮茵下百餘錢，劉墮閑沽盡醉眠。酒病校來無一事，鶴亡松老似經年。
醉中寄魯望一壺並一絕
作者：皮日休（唐）

門巷寥寥空紫苔，先生應渴解酲杯。醉中不得親相倚，故遣青州從事來。
更次來韻寄魯望
作者：皮日休（唐）

蕭蕭紅葉擲蒼苔，玄晏先生欠一杯。從此問君還酒債，顏延之送幾錢來。
重玄寺雙矮檜
作者：皮日休（唐）

撲地枝回是翠鈿，碧絲籠細不成煙。應如天竺難陀寺，一對狻猊相枕眠。
奉酬魯望醉中戲贈
作者：皮日休（唐）

秦吳風俗昔難同，唯有才情事事通。剛戀水雲歸不得，前身應是太湖公。
皋橋
作者：皮日休（唐）

皋橋依舊綠楊中，閭裡猶生隱士風。唯我到來居上館，不知何道勝梁鴻。
軍事院霜菊盛開，因書一絕寄上諫議
作者：皮日休（唐）

金華千點曉霜凝，獨對壺觴又不能。已過重陽三十日，至今猶自待王弘。
悼鶴
作者：皮日休（唐）

莫怪朝來淚滿衣，墜毛猶傍水花飛。遼東舊事今千古，卻向人間葬令威。
醉中先起李縠戲贈走筆奉酬
作者：皮日休（唐）

麝煙苒苒生銀兔，蠟淚漣漣滴繡閨。舞袖莫欺先醉去，醒來還解驗金泥。
奉和魯望招潤卿博士辭以道侶將至之作
作者：皮日休（唐）

癭木樽前地胏圖，為君偏輟俗功夫。靈真散盡光來此，莫戀安妃在後無。
奉和再招
作者：皮日休（唐）

飆禦已應歸杳眇，博山猶自對氛氳。不知入夜能來否，紅蠟先教刻五分。
酒病偶作
作者：皮日休（唐）

鬱林步障晝遮明，一炷濃香養病酲。何事晚來還欲飲，隔牆聞賣蛤蜊聲。
潤卿魯望寒夜見訪，各惜其志，遂成一絕
作者：皮日休（唐）

世外為交不是親，醉吟俱岸白綸巾。清風月白更三點，未放華陽鶴上人。
奉和魯望玩金鸂鶒戲贈
作者：皮日休（唐）

鏤羽雕毛迥出群，溫黁飄出麝臍燻。夜來曾吐紅茵畔，猶似溪邊睡不聞。
友人許惠酒以詩徵之
作者：皮日休（唐）

野客蕭然訪我家，霜威白菊兩三花。子山病起無餘事，只望蒲臺酒一車。
寒夜文宴潤卿有期不至
作者：皮日休（唐）

草堂虛灑待高真，不意清齋避世塵。料得焚香無別事，存心應降月夫人。
汴河懷古二首
作者：皮日休（唐）

萬艘龍舸綠絲間，載到揚州盡不還。應是天教開汴水，一千餘裡地無山。盡道隋亡為此河，至今千里賴通波。若無水殿龍舟事，共禹論功不較多。
寄題天臺國清寺齊梁體
作者：皮日休（唐）

十裡松門國清路，飯猿臺上菩提樹。怪來煙雨落晴天，元是海風吹瀑布。
詠蟹
作者：皮日休（唐）

未遊滄海早知名，有骨還從肉上生。莫道無心畏雷電，海龍王處也橫行。
金錢花
作者：皮日休（唐）

陰陽為炭地為爐，鑄出金錢不用模。莫向人間逞顏色，不知還解濟貧無。
惠山聽松庵
作者：皮日休（唐）

千葉蓮花舊有香，半山金剎照方塘。殿前日暮高風起，松子聲聲打石床。
詠玉
作者：韋應物（唐）

乾坤有精物，至寶無文章。雕琢為世器，真性一朝傷。
詠露珠
作者：韋應物（唐）

秋荷一滴露，清夜墜玄天。將來玉盤上，不定始知圓。
詠水精
作者：韋應物（唐）

映物隨顏色，含空無表裡。持來嚮明月，的皪愁成水。
詠珊瑚
作者：韋應物（唐）

絳樹無花葉，非石亦非瓊。世人何處得，蓬萊石上生。
詠琉璃
作者：韋應物（唐）

有色同寒冰，無物隔纖塵。象筵看不見，堪將對玉人。
詠琥珀
作者：韋應物（唐）

曾為老茯神，本是寒松液。蚊蚋落其中，千年猶可覿。
詠曉
作者：韋應物（唐）

軍中始吹角，城上河初落。深沉猶隱帷，晃朗先分閣。
詠夜
作者：韋應物（唐）

明從何處去，暗從何處來。但覺年年老，半是此中催。
詠聲
作者：韋應物（唐）

萬物自生聽，太空恆寂寥。還從靜中起，卻向靜中消。
任洛陽丞請告一首
作者：韋應物（唐）

方鑿不受圓，直木不為輪。揆材各有用，反性生苦辛。折腰非吾事，飲水非吾貧。休告臥空館，養病絕囂塵。遊魚自成族，野鳥亦有群。家園杜陵下，千歲心氛氳。天晴嵩山高，雪後河洛春。喬木猶未芳，百草日已新。著書複何為，當去東皋耘。
縣齋
作者：韋應物（唐）

仲春時景好，草木漸舒榮。公門且無事，微雨園林清。決決水泉動，忻忻眾鳥鳴。閑齋始延矚，東作興庶氓。即事玩文墨，抱沖披道經。於焉日淡泊，徒使芳尊盈。
晚出府舍與獨孤兵曹、令狐士曹南尋朱雀街歸裡第
作者：韋應物（唐）

分曹幸同簡，聯騎方愜素。還從廣陌歸，不覺青山暮。翻翻鳥未沒，杳杳鐘猶度。尋草遠無人，望山多枉路。聊參世士跡，嘗得靜者顧。出入雖見牽，忘身緣所晤。
休暇東齋
作者：韋應物（唐）

由來束帶士，請謁無朝暮。公暇及私身，何能獨閒步。摘葉愛芳在，捫竹憐粉汙。岸幘偃東齋，夏天清曉露。懷仙閱真誥，貽友題幽素。榮達頗知疏，恬然自成度。綠苔日已滿，幽寂誰來顧。
夜直省中
作者：韋應物（唐）

河漢有秋意，南宮生早涼。玉漏殊杳杳，雲闕更蒼蒼。華燈發新焰，輕煙浮夕香。顧跡知為忝，束帶愧周行。
郡內閒居
作者：韋應物（唐）

棲息絕塵侶，孱鈍得自怡。腰懸竹使符，心與廬山緇。永日一酣寢，起坐兀無思。長廊獨看雨，眾藥發幽姿。今夕已雲罷，明晨複如斯。何事能為累，寵辱豈要辭。
燕居即事
作者：韋應物（唐）

蕭條竹林院，風雨叢蘭折。幽鳥林上啼，青苔人跡絕。燕居日已永，夏木紛成結。幾閣積群書，時來北窗閱。
幽居
作者：韋應物（唐）

貴賤雖異等，出門皆有營。獨無外物牽，遂此幽居情。微雨夜來過，不知春草生。青山忽已曙，鳥雀繞舍鳴。時與道人偶，或隨樵者行。自當安蹇劣，誰謂薄世榮。
野居書情
作者：韋應物（唐）

世事日可見，身名良蹉跎。尚瞻白雲嶺，聊作負薪歌。
郊居言志
作者：韋應物（唐）

負暄衡門下，望雲歸遠山。但要尊中物，餘事豈相關。交無是非責，且得任疏頑。日夕臨清澗，逍遙思慮閑。出去唯空屋，弊簀委窗間。何異林棲鳥，戀此複來還。世榮斯獨已，頹志亦何攀。唯當歲豐熟，閭裡一歡顏。
夏景端居即事
作者：韋應物（唐）

北齋有涼氣，嘉樹對層城。重門永日掩，清池夏雲生。遇此庭訟簡，始聞蟬初鳴。逾懷故園愴，默默以緘情。
始至郡
作者：韋應物（唐）

湓城古雄郡，橫江千里馳。高樹上迢遞，峻堞繞欹危。井邑煙火晚，郊原草樹滋。洪流蕩北址，崇嶺鬱南圻。斯民本樂生，逃逝竟何為。旱歲屬荒歉，舊逋積如坻。到郡方逾月，終朝理亂絲。賓朋未及宴，簡牘已雲疲。昔賢播高風，得守愧無施。豈待干戈戢，且願撫惸嫠。
郡中西齋
作者：韋應物（唐）

似與塵境絕，蕭條齋舍秋。寒花獨經雨，山禽時到州。清觴養真氣，玉書示道流。豈將符守戀，幸已棲心幽。
新理西齋
作者：韋應物（唐）

方將氓訟理，久翳西齋居。草木無行次，閒暇一芟除。春陽土脈起，膏澤發生初。養條刊朽枿，護藥鋤穢蕪。稍稍覺林聳，歷歷忻竹疏。始見庭宇曠，頓令煩抱舒。茲焉即可愛，何必是吾廬。
曉坐西齋
作者：韋應物（唐）

鼕鼕城鼓動，稍稍林鴉去。柳意不勝春，巖光已知曙。寢齋有單祶，靈藥為朝茹。盥漱忻景清，焚香澄神慮。公門自常事，道心甯易處。
郡齋臥疾絕句
作者：韋應物（唐）

香爐宿火滅，蘭燈宵影微。秋齋獨臥病，誰與覆寒衣。
寓居永定精舍
作者：韋應物（唐）

政拙忻罷守，閒居初理生。家貧何由往，夢想在京城。野寺霜露月，農興羈旅情。聊租二頃田，方課子弟耕。眼暗文字廢，身閑道心精。即與人群遠，豈謂是非嬰。
永定寺喜闢強夜至
作者：韋應物（唐）

子有新歲慶，獨此苦寒歸。夜叩竹林寺，山行雪滿衣。深爐正燃火，空齋共掩扉。還將一尊對，無言百事違。
野居
作者：韋應物（唐）

結髮屢辭秩，立身本疏慢。今得罷守歸，幸無世欲患。棲止且偏僻，嬉遊無早宴。逐兔上坡岡，捕魚緣赤澗。高歌意氣在，貰酒貧居慣。時啟北窗扉，豈將文墨間。
同褒子秋齋獨宿
作者：韋應物（唐）

山月皎如燭，風霜時動竹。夜半鳥驚棲，窗間人獨宿。
餌黃精
作者：韋應物（唐）

靈藥出西山，服食採其根。九蒸換凡骨，經著上世言。候火起中夜，馨香滿南軒。齋居感眾靈，藥術啟妙門。自懷物外心，豈與俗士論。終期脫印綬，永與天壤存。
昭國裡第聽元老師彈琴
作者：韋應物（唐）

竹林高宇霜露清，朱絲玉徽多故情。暗識啼烏與別鶴，只緣中有斷腸聲。
野次聽元昌奏橫吹
作者：韋應物（唐）

立馬蓮塘吹橫笛，微風動柳生水波。北人聽罷淚將落，南朝曲中怨更多。
樓中閱清管
作者：韋應物（唐）

山陽遺韻在，林端橫吹驚。響迥憑高閣，曲怨繞秋城。淅瀝危葉振，蕭瑟涼氣生。始遇茲管賞，已懷故園情。
寒食
作者：韋應物（唐）

晴明寒食好，春園百卉開。彩繩拂花去，輕球度閣來。長歌送落日，緩吹逐殘杯。非關無燭罷，良為羈思催。
七夕
作者：韋應物（唐）

人世拘形跡，別去間山川。豈意靈仙偶，相望亦彌年。夕衣清露濕，晨駕秋風前。臨歡定不住，當為何所牽。
九日
作者：韋應物（唐）

今朝把酒複惆悵，憶在杜陵田舍時。明年九日知何處，世難還家未有期。
秋夜
作者：韋應物（唐）

暗窗涼葉動，秋天寢席單。憂人半夜起，明月在林端。一與清景遇，每憶平生歡。如何方惻愴，披衣露更寒。
秋夜一絕
作者：韋應物（唐）

高閣漸凝露，涼葉稍飄闈。憶在南宮直，夜長鐘漏稀。
滁城對雪
作者：韋應物（唐）

晨起滿闈雪，憶朝閶闔時。玉座分曙早，金爐上煙遲。飄散雲臺下，淩亂桂樹姿。廁跡鴛鷺末，蹈舞豐年期。今朝覆山郡，寂寞複何為。
雪中
作者：韋應物（唐）

空堂歲已晏，密室獨安眠。壓筱夜偏積，覆閣曉逾妍。連山暗古郡，驚風散一川。此時騎馬出，忽省京華年。
詠春雪
作者：韋應物（唐）

裴回輕雪意，似惜豔陽時。不悟風花冷，翻令梅柳遲。
對春雪
作者：韋應物（唐）

蕭屑杉松聲，寂寥寒夜慮。州貧人吏稀，雪滿山城曙。春塘看幽谷，棲禽愁未去。開闈正亂流，寧辨花枝處。
對殘燈
作者：韋應物（唐）

獨照碧窗久，欲隨寒燼滅。幽人將遽眠，解帶翻成結。
對芳尊
作者：韋應物（唐）

對芳尊，醉來百事何足論。遙見青山始一醒，
夜對流螢作
作者：韋應物（唐）

月暗竹亭幽，螢光拂席流。還思故園夜，更度一年秋。自愜觀書興，何慚秉燭遊。府中徒冉冉，明發好歸休。
對新篁
作者：韋應物（唐）

新綠苞初解，嫩氣筍猶香。含露漸舒葉，抽叢稍自長。清晨止亭下，獨愛此幽篁。
夏花明
作者：韋應物（唐）

夏條綠已密，朱萼綴明鮮。炎炎日正午，灼灼火俱燃。翻風適自亂，照水複成妍。歸視窗間字，熒煌滿眼前。
對萱草
作者：韋應物（唐）

何人樹萱草，對此郡齋幽。本是忘憂物，今夕重生憂。叢疏露始滴，芳餘蝶尚留。還思杜陵圃，離披風雨秋。
見紫荊花
作者：韋應物（唐）

雜英紛已積，含芳獨暮春。還如故園樹，忽憶故園人。
玩螢火
作者：韋應物（唐）

時節變衰草，物色近新秋。度月影才斂，繞竹光復流。
對雜花
作者：韋應物（唐）

朝紅爭景新，夕素含露翻。妍姿如有意，流芳複滿園。單棲守遠郡，永日掩重門。不與花為偶，終遣與誰言。
種藥
作者：韋應物（唐）

好讀神農書，多識藥草名。持縑購山客，移蒔羅眾英。不改幽澗色，宛如此地生。汲井既蒙澤，插楥亦扶傾。陰穎夕房斂，陽條夏花明。悅玩從茲始，日夕繞庭行。州民自寡訟，養閑非政成。
西澗種柳
作者：韋應物（唐）

宰邑乖所願，黽勉愧昔人。聊將休暇日，種柳西澗濱。置鍤息微倦，臨流睇歸雲。封壤自人力，生條在陽春。成陰豈自取，為茂屬他辰。延詠留佳賞，山水變夕曛。
種瓜
作者：韋應物（唐）

率性方鹵莽，理生尤自疏。今年學種瓜，園圃多荒蕪。眾草同雨露，新苗獨翳如。直以春窘迫，過時不得鋤。田家笑枉費，日夕轉空虛。信非吾儕事，且讀古人書。
喜園中茶生
作者：韋應物（唐）

潔性不可汙，為飲滌塵煩。此物信靈味，本自出山原。聊因理郡餘，率爾植荒園。喜隨眾草長，得與幽人言。
移海榴
作者：韋應物（唐）

葉有苦寒色，山中霜霰多。雖此蒙陽景，移根意如何。
郡齋移杉
作者：韋應物（唐）

擢幹方數尺，幽姿已蒼然。結根西山寺，來植郡齋前。新含野露氣，稍靜高窗眠。雖為賞心遇，豈有巖中緣。
花徑
作者：韋應物（唐）

山花夾徑幽，古甃生苔澀。胡床理事餘，玉琴承露濕。朝與詩人賞，夜攜禪客入。自是塵外蹤，無令吏趨急。
慈恩寺南池秋荷詠
作者：韋應物（唐）

對殿含涼氣，裁規覆清沼。衰紅受露多，餘馥依人少。蕭蕭遠塵跡，颯颯淩秋曉。節謝客來稀，回塘方獨繞。
題桐葉
作者：韋應物（唐）

參差剪綠綺，瀟灑覆瓊柯。憶在灃東寺，偏書此葉多。
題石橋
作者：韋應物（唐）

遠學臨海嶠，橫此莓苔石。郡齋三四峰，如有靈仙跡。方愁暮雲滑，始照寒池碧。自與幽人期，逍遙竟朝夕。
池上
作者：韋應物（唐）

郡中臥病久，池上一來賒。榆柳飄枯葉，風雨倒橫查。
滁州西澗
作者：韋應物（唐）

獨憐幽草澗邊生，上有黃鸝深樹鳴。春潮帶雨晚來急，野渡無人舟自橫。
西塞山
作者：韋應物（唐）

勢從千里奔，直入江中斷。嵐橫秋塞雄，地束驚流滿。
山耕叟
作者：韋應物（唐）

蕭蕭垂白髮，默默詎知情。獨放寒林燒，多尋虎跡行。暮歸何處宿，來此空山耕。
上方僧
作者：韋應物（唐）

見月出東山，上方高處禪。空林無宿火，獨夜汲寒泉。不下藍溪寺，今年三十年。
煙際鐘
作者：韋應物（唐）

隱隱起何處，迢迢送落暉。蒼茫隨思遠，蕭散逐煙微。秋野寂雲晦，望山僧獨歸。
始聞夏蟬
作者：韋應物（唐）

徂夏暑未晏，蟬鳴景已曛。一聽知何處，高樹但侵雲。響悲遇衰齒，節謝屬離群。還憶郊園日，獨向澗中聞。
射雉
作者：韋應物（唐）

走馬上東岡，朝日照野田。野田雙雉起，翻射鬥回鞭。雖無百發中，聊取一笑妍。羽分繡臆碎，頭弛錦鞘懸。方將悅羈旅，非關學少年。弢弓一長嘯，憶在灞城阡。
夜聞獨鳥啼
作者：韋應物（唐）

失侶度山覓，投林舍北啼。今將獨夜意，偏知對影棲。
述園鹿
作者：韋應物（唐）

野性本難畜，玩習亦逾年。麑班始力直，麚角已蒼然。仰首嚼園柳，俯身飲清泉。見人若閒暇，蹶起忽低騫。茲獸有高貌，凡類寧比肩。不得遊山澤，侷促誠可憐。
聞雁
作者：韋應物（唐）

故園眇何處，歸思方悠哉。淮南秋雨夜，高齋聞雁來。
子規啼
作者：韋應物（唐）

高林滴露夏夜清，南山子規啼一聲。鄰家孀婦抱兒泣，我獨輾轉何時明。
始建射侯
作者：韋應物（唐）

男子本懸弧，有志在四方。虎竹忝明命，熊侯始張惶。賓登時事畢，諸將備戎裝。星飛的屢破，鼓譟武更揚。曾習鄒魯學，亦陪鴛鷺翔。一朝願投筆，世難激中腸。
仙人祠
作者：韋應物（唐）

蒼岑古仙子，清廟閟華容。千載去寥廓，白雲遺舊蹤。歸來灞陵上，猶見最高峰。
鷓鴣啼
作者：韋應物（唐）

可憐鷓鴣飛，飛向樹南枝。南枝日照暖，北枝霜露滋。露滋不堪棲，使我夜常啼。願逢雲中鶴，銜我向寥廓。願作城上烏，一年生九雛。何不舊巢住，枝弱不得去。何意道苦辛，客子常畏人。
登司馬錯古城
作者：劉禹錫（唐）

將軍將秦師，西南奠遐服。故壘清江上，蒼煙晦喬木。登臨直蕭辰，周覽壯前躅。塹平陳葉滿，墉高秋蔓綠。廢井抽寒菜，毀臺生魯穀。耕人得古器，宿雨多遺鏃。楚塞鬱重疊，蠻溪紛詰曲。留此數仞基，幾人傷遠目。
謁柱山會禪師
作者：劉禹錫（唐）

我本山東人，平生多感慨。弱冠遊鹹京，上書金馬外。結交當世賢，馳聲溢四塞。勉修貴及早，狃捷不知退。錙銖揚芬馨，尋尺招瑕纇。淹留郢南都，摧頹羽翰碎。安能咎往事，且欲去沉痗。吾師得真如，寄在人寰內。哀我墮名網，有如翾飛輩。曈曈揭智燭，照使出昏昧。靜見玄關啟，歆然初心會。夙尚一何微，今得信可大。覺路明證入，便門通懺悔。悟理言自忘，處屯道猶泰。色身豈吾寶，慧性非形礙。思此靈山期，未卜何年載。
臥病聞常山旋師策勳宥過王澤大洽因寄李六侍郎
作者：劉禹錫（唐）

寂寂重寂寂，病夫臥秋齋。夜蛩思幽壁，槁葉鳴空階。南國異氣候，火旻尚昏霾。瘴煙跕飛羽，沴氣傷百骸。昨聞凱歌旋，飲至酒如淮。無戰陋丹水，垂仁輕槁街。清廟既策勳，圓丘俟燔柴。車書一以混，幽遠靡不懷。逐客憔悴久，故鄉雲雨乖。禽魚各有化，予欲問齊諧。
善卷壇下作
作者：劉禹錫（唐）

先生見堯心，相與去九有。斯民既已治，我得安林藪。道為自然貴，名是無窮壽。瑤壇在此山，識者常回首。
武陵觀火詩
作者：劉禹錫（唐）

楚鄉祝融分，炎火常為虞。是時直突煙，發自晨炊徒。盲風扇其威，白晝曛陽烏。操綆不暇汲，循牆還避逾。怒如列缺光，迅與芬輪俱。聯延掩四遠，赫奕成洪爐。洶疑雲濤翻，颯若鬼神趨。當前迎焮赩，是物同膏腴。金烏入梵天，赤龍遊玄都。騰煙透窗戶，飛焰生欒櫨。火山摧半空，星雨灑中衢。瑤壇被髹漆，寶樹攢珊瑚。光縣與琴焦，旗亭無酒濡。市人委百貨，邑令遺雙鳧。餘勢下隈隩，長熛烘舳艫。吹焚照水府，炙浪愁天吳。災罷雲日晚，心驚視聽殊。高灰辨廩庾，黑土連闉闍。眾燼合星羅，遊氛鑠人膚。厚地藏宿熱，遙林呈驟枯。火德資生人，庸可一日無。禦之失其道，敲石彌天隅。晉庫走龍劍，吳宮傷燕雛。五行有沴氣，先哲垂籲謨。宋鄭同日起，時當賢大夫。無苛自可樂，弭患非所圖。賢守恤人瘼，臨煙駐驪駒。吊場色慘忸，顏失詞劬愉。下令蠲裡布，指期輕市租。閈垣適未立，苫蓋自相娛。山木行剪伐，江泥宜墐途。邑臣不必曾，何用徵越巫。
崔元受少府自貶所還，遺山薑花，以詩答之
作者：劉禹錫（唐）

故人博羅尉，遺我山薑花。採從碧海上，來自謫仙家。雲濤潤孤根，陰火照晨葩。靜搖扶桑日，豔對瀛洲霞。世人愛芳辛，搴擷忘幽遐。傳名入帝裡，飛驛辭天涯。王濟本尚味，石崇方鬥奢。雕盤多不識，綺席乃增華。驛馬損筋骨，貴人滋齒牙。顧予藜藿士，持此重諮嗟。
途中早發
作者：劉禹錫（唐）

馬踏塵上霜，月明江頭路。行人朝氣銳，宿鳥相辭去。流水隔遠村，縵山多紅樹。悠悠關塞內，往來無閒步。
和董庶中古散調詞贈尹果毅
作者：劉禹錫（唐）

昔聽東武吟，壯年心已悲。如何今濩落，聞君辛苦辭。言有窮巷士，弱齡頗尚奇。讀得玄女符，生當事邊時。借名遊俠窟，結客幽並兒。往來長楸間，能帶雙鞬馳。崩騰天寶末，塵暗燕南垂。爟火入鹹陽，詔徵神武師。是時佔軍幕，插羽揚金羈。萬夫列轅門，觀射中戟支。誓當雪國讎，親愛從此辭。中宵倚長劍，起視蚩尤旗。介馬晨蕭蕭，陣雲竟天涯。陰風獵白草，旗槊光參差。勇氣貫中腸，視身忽如遺。生擒白馬將，虜騎不敢追。貴臣上戰功，名姓隨意移。終歲肌骨苦，他人印累累。謁者既清宮，諸侯各罷戲。上將賜甲第，門戟不可窺。眥血下沾襟，天高問無期。卻尋故鄉路，孤影空相隨。行逢裡中舊，撲樕昔所嗤。一言合侯王，腰佩黃金龜。問我何自苦，可憐真數奇。遲回顧徒禦，得色懸雙眉。翻然悟世途，撫己昧所宜。田園已蕪沒，流浪江海湄。鷙禽毛翮摧，不見翔雲姿。衰容蔽逸氣，孑孑無人知。寂寞草玄徒，長吟下書帷。為君發哀韻，若扣瑤林枝。有客識其真，潺湲涕交頤。飲爾一杯酒，陶然足自怡。
望衡山
作者：劉禹錫（唐）

東南倚蓋卑，維嶽資柱石。前當祝融居，上拂朱鳥翮。青冥結精氣，磅礴宣地脈。還聞膚寸陰，能致彌天澤。